CELEX: 32022D0621
Language: hu
Date: 2022-04-07 00:00:00
Title: A Bizottság (EU) 2022/621 végrehajtási határozata (2022. április 7.) az (EU) 2019/436 végrehajtási határozatnak a betonkeverő gépkocsikra, a darukra és egyéb gépekre vonatkozóan a 2006/42/EK európai parlamenti és tanácsi irányelv támogatása céljából kidolgozott harmonizált szabványok tekintetében történő módosításáról (EGT-vonatkozású szöveg)

2022.4.13.   
               
               
                  HU
               
               
                  Az Európai Unió Hivatalos Lapja
               
               
                  L 115/75
               
            
         A BIZOTTSÁG (EU) 2022/621 VÉGREHAJTÁSI HATÁROZATA
         (2022. április 7.)
         az (EU) 2019/436 végrehajtási határozatnak a betonkeverő gépkocsikra, a darukra és egyéb gépekre vonatkozóan a 2006/42/EK európai parlamenti és tanácsi irányelv támogatása céljából kidolgozott harmonizált szabványok tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         tekintettel a gépekről és a 95/16/EK irányelv módosításáról szóló, 2006. május 17-i 2006/42/EK európai parlamenti és tanácsi irányelvre (2) és különösen annak 7. cikke (3) bekezdésére,
         mivel:
         
                     (1)
                  
                  
                     A 2006/42/EK irányelv 7. cikke szerint az Európai Unió Hivatalos Lapjában közzétett hivatkozással rendelkező harmonizált szabványoknak megfelelően gyártott gépekről vélelmezni kell, hogy azok megfelelnek az ilyen harmonizált szabvány által előírt alapvető egészségvédelmi és biztonsági követelményeknek.
                  
               
                     (2)
                  
                  
                     A Bizottság 2006. december 19-i, M/396 jelzetű levelében (a továbbiakban: felkérés) felkérte az Európai Szabványügyi Bizottságot (a továbbiakban: CEN) és az Európai Elektrotechnikai Szabványügyi Bizottságot (a továbbiakban: CENELEC), hogy végezzék el a 2006/42/EK irányelvet támogató harmonizált szabványok kidolgozására, felülvizsgálatára és kiegészítésére irányuló munkát annak érdekében, hogy az említett irányelv tükrözze a 98/37/EK európai parlamenti és tanácsi irányelvhez (3) képest bevezetett változtatásokat.
                  
               
                     (3)
                  
                  
                     A felkérésnek eleget téve a CEN új harmonizált szabványokat dolgozott ki: az EN 13852-3:2021szabványt a part menti (offshore) könnyűdarukról, az EN 12385-5:2021 szabványt a felvonókhoz készített pászmás kötelekről és az EN 12609:2021 szabványt a betonkeverő tehergépkocsikra vonatkozó biztonsági követelményekről.
                  
               
                     (4)
                  
                  
                     A felkérésnek eleget téve a CEN és a CENELEC továbbá a műszaki fejlődéshez való hozzáigazítás érdekében felülvizsgálta azon meglévő harmonizált szabványokat, amelyek hivatkozásait az Európai Unió Hivatalos Lapjának C sorozatában a 2018/C 092/01 bizottsági közleményben (4) tették közzé: Ennek eredményeként az alábbi új harmonizált szabványok kerültek elfogadásra: az EN 12312-5:2021 a repülőgépek üzemanyagtöltő berendezéseiről; az EN 13001-2:2021 a daruk biztonságáról; az EN 1501-1:2021 a hátulról tölthető hulladékgyűjtő járművekről; az EN 1501-2:2021 az oldalsó töltésű hulladékgyűjtő járművekről; az EN 1501-3:2021 az elülső töltésű hulladékgyűjtő járművekről; az EN 1501-5:2021 a hulladékgyűjtő járművek beürítő berendezéseiről; az EN 1829-1:2021 a nagynyomású vízsugaras gépekről; az EN ISO 22868:2021 a belső égésű motoros, hordozható, kézi gépek zajvizsgálati előírásaira vonatkozó műszaki módszerről; az EN 303-5:2021 a szilárd tüzelőanyagokkal üzemelő fűtőkazánokról; az EN ISO 11202:2010/A1:2021 a kibocsátási hangnyomásszinteknek a munkahelyen és más meghatározott helyzetekben történő meghatározásáról; az EN ISO 19085-1:2021 a famegmunkáló gépekre vonatkozó általános követelményekről; az EN 1756-1:2021 az emelő hátfalakra vonatkozó biztonsági követelményekről; valamint az EN IEC 62061:2021 a biztonsággal kapcsolatos vezérlőrendszerek működési biztonságáról.
                  
               
                     (5)
                  
                  
                     Emellett a CEN és a CENELEC módosította az EN 13001-3-6:2018, az EN 50636-2-107:2015/A1:2018 és az EN 60335-1:2012/A13:2017 szabványt, amelyek hivatkozásai az (EU) 2019/436 bizottsági végrehajtási határozatban (5) kerültek közzétételre.
                  
               
                     (6)
                  
                  
                     A Bizottság a CEN-nel és a CENELEC-kel együtt megvizsgálta, hogy az általuk kidolgozott, felülvizsgált, illetve módosított szabványok megfelelnek-e a felkérésben foglaltaknak.
                  
               
                     (7)
                  
                  
                     A CEN és a CENELEC által a felkérés alapján kidolgozott, felülvizsgált, illetve módosított harmonizált szabványok megfelelnek az általuk teljesítendő és a 2006/42/EK irányelvben meghatározott biztonsági követelményeknek. Ezért az említett szabványok hivatkozásait, a megfelelő módosító vagy helyesbítő szabványok hivatkozásaival együtt helyénvaló közzétenni az Európai Unió Hivatalos Lapjában.
                  
               
                     (8)
                  
                  
                     Az EN 474-1:2006+A6:2019 szabvány hivatkozását közzétették az Európai Unió Hivatalos Lapjában, az (EU) 2021/1813 bizottsági végrehajtási határozattal (6) bevezetett korlátozással. Az EN 474-1:2006+A5:2018 harmonizált szabvány hivatkozásának helyébe lépett anélkül, hogy átmeneti időszakot írt volna elő. Annak érdekében, hogy a gyártóknak elegendő idejük legyen felkészülni az új szabvány alkalmazására, helyénvaló az EN 474-1:2006+A5:2018 harmonizált szabványra való hivatkozást korlátozott időtartamra kivételesen újra közzétenni az Európai Unió Hivatalos Lapjában. A jogbiztonság érdekében az EN 474-1:2006+A5:2018 harmonizált szabványra való hivatkozás közzétételének az e határozat hatálybalépését megelőző időszakra is ki kell terjednie.
                  
               
                     (9)
                  
                  
                     Az EN 474-1:2006+A6:2019 harmonizált szabványra vonatkozóan az (EU) 2021/1813 végrehajtási határozattal bevezetett korlátozás szövege nem egyértelmű, mivel összekever egymással a harmonizált szabvány kapcsán azonosított két különböző hiányosságot.
                  
               
                     (10)
                  
                  
                     Az első hiányosság az EN 474-1:2006+A6:2019 szabvánnyal kapcsolatban azonosított nem megfelelő láthatósági szintet érinti, amikor azt az EN 474-5:2006+A3:2013 szabvány hidraulikus kotrógépekre vonatkozó követelményeivel együtt alkalmazzák. Az EN 474-1:2006+A6:2019 harmonizált szabvány – az EN 474-1:2006+A5:2018 harmonizált szabványhoz hasonlóan – nem biztosítja, hogy a járművezető a gépet és annak szerszámait előrelátható használati körülmények között, a vezető és a veszélyeknek kitett személyek számára teljes biztonságban működtethesse. Ezért az EN 474-1:2006+A5:2018 harmonizált szabványban a 2006/42/EK irányelv I. mellékletének 1.2.2. és 3.2.1. pontjában foglalt alapvető egészségvédelmi és biztonsági követelmények tekintetében előírt korlátozást az EN 474-1:2006+A6:2019 harmonizált szabvány tekintetében fenn kell tartani.
                  
               
                     (11)
                  
                  
                     A második hiányosság azzal kapcsolatos, hogy a hidraulikus kotrógépeket és a kotró-rakodó gépeket a földmunkagépekhez rögzítő gyorskapcsoló nem tartalmaz aktív figyelmeztető rendszert vagy aktív megfigyelőrendszert a gépkezelő számára arra az esetre, ha a gépen helytelenül rögzítik a szerszámokat. Így az EN 474-1:2006+A6:2019 harmonizált szabvány nem felel meg a 2006/42/EK irányelv I. melléklete 1.1.2. b), 1.1.2. c) és 1.3.3. pontjában a biztonság beépítésére és a leeső tárgyakból eredő kockázatok megelőzése érdekében meghatározott alapvető egészségvédelmi és biztonsági követelményeknek. Az EN 474-1:2006+A6:2019 harmonizált szabványra vonatkozó korlátozásban ezekre a pontokra hivatkozni kell.
                  
               
                     (12)
                  
                  
                     Az egyértelműség és a jogbiztonság érdekében az azonosított hiányosságok tekintetében az EN 474-1:2006+A6:2019 harmonizált szabványra vonatkozó két külön korlátozást kell megfogalmazni.
                  
               
                     (13)
                  
                  
                     Az EN 60335-1:2012 harmonizált szabvány hivatkozását először a 2012/C 159/1 bizottsági közleményben (7) tették közzé. Az említett szabványra való hivatkozás a 2016/C 14/1 bizottsági közleményben (8) való közzétételekor magában foglalta az EN 60335-1:2012/AC:2014 helyesbítésre való hivatkozást. Az EN 60335-1:2012 harmonizált szabvány hivatkozását az (EU) 2019/436 végrehajtási határozatban csak az EN 60335-1:2012/A11:2014 és az EN 60335-1:2012/A13:2017 módosításokra való hivatkozással tették közzé. Az EN 60335-1:2012/AC:2014 helyesbítésre való hivatkozás tévedésből kimaradt az EN 60335-1:2012 harmonizált szabvány hivatkozásának az (EU) 2019/436 végrehajtási határozatban való közzétételéből. Ezért helyénvaló az EN 60335-1:2012 harmonizált szabvány hivatkozását az EN 60335-1:2012/A11:2014 és az EN 60335-1:2012/A13:2017 módosítások hivatkozásaival együtt felváltani, és az EN 60335-1:2012/AC:2014 helyesbítésre való hivatkozást beilleszteni. A jogbiztonság érdekében az e határozattal módosított EN 60335-1:2012 harmonizált szabvány hivatkozását visszamenőlegesen kell alkalmazni.
                  
               
                     (14)
                  
                  
                     Az (EU) 2019/436 végrehajtási határozat I. melléklete megadja a 2006/42/EK irányelvnek való megfelelés vélelmét megalapozó harmonizált szabványok hivatkozásait, II. melléklete pedig a megfelelés vélelmét megalapozó, korlátozással ellátott harmonizált szabványok hivatkozásait. Annak érdekében, hogy a 2006/42/EK irányelv támogatása céljából kidolgozott harmonizált szabványok hivatkozásai egyetlen jogi aktusban szerepeljenek, a CEN és a CENELEC által lecserélt, felülvizsgált vagy módosított szabványok hivatkozásait bele kell foglalni az (EU) 2019/436 végrehajtási határozatba.
                  
               
                     (15)
                  
                  
                     Az (EU) 2019/436 végrehajtási határozat III. melléklete a 2006/42/EK irányelv támogatása céljából kidolgozott azon harmonizált szabványok hivatkozásait sorolja fel, amelyeket a mellékletben meghatározott időpontoktól kezdődően visszavonnak az Európai Unió Hivatalos Lapjának C sorozatából.
                  
               
                     (16)
                  
                  
                     A CEN és a CENELEC által a felkérés alapján végzett munka eredményeként az Európai Unió Hivatalos Lapjának C sorozatában közzétett következő harmonizált szabványokat cserélték le, vizsgálták felül vagy módosították: EN 12312-5:2005+A1:2009; EN 13001-2:2014; EN 1501-1:2011+A1:2015; EN 1501-2:2005+A1:2009; EN 1501-3:2008; EN 1501-5:2011; EN 1829-1:2010; EN ISO 22868:2011; EN 303-5:2012; EN ISO 11202:2010; EN ISO 19085-1:2017; EN 1756-1:2001+A1:2008; és EN 62061:2005/A2:2015. Ezért az említett szabványok hivatkozásait az (EU) 2019/436 végrehajtási határozat III. mellékletébe való felvételük révén vissza kell vonni az Európai Unió Hivatalos Lapjából.
                  
               
                     (17)
                  
                  
                     Az EN 13001-3-6:2018, EN 50636-2-107:2015/A2:2020 és EN 60335-1:2012/A13:2017 harmonizált szabványnak az (EU) 2019/436 végrehajtási határozattal közzétett hivatkozásait is vissza kell vonni, mivel az említett szabványok módosításra kerültek. Ezért indokolt törölni a megfelelő hivatkozásokat a végrehajtási határozat I. mellékletéből.
                  
               
                     (18)
                  
                  
                     Annak érdekében, hogy a gyártóknak elegendő idejük legyen felkészülni az új, a felülvizsgált, illetve a módosított szabványok alkalmazására, későbbi időpontra kell halasztani a következő harmonizált szabványok hivatkozásainak visszavonását: EN 12312-5:2005+A1:2009; EN 13001-2:2014; EN 1501-1:2011+A1:2015; EN 1501-2:2005+A1:2009; EN 1501-3:2008; EN 1501-5:2011; EN 1829-1:2010; EN ISO 22868:2011; EN 303-5:2012; EN ISO 11202:2010; EN ISO 19085-1:2017; EN 1756-1:2001+A1:2008; EN 62061:2005/A2:2015; EN 13001-3-6:2018, EN 50636-2-107:2015/A2:2020; és EN 60335-1:2012/A13:2017.
                  
               
                     (19)
                  
                  
                     Az (EU) 2019/436 végrehajtási határozatot ezért ennek megfelelően módosítani kell.
                  
               
                     (20)
                  
                  
                     A harmonizált szabványnak való megfelelés alapján a szóban forgó szabvány hivatkozásának az Európai Unió Hivatalos Lapjában való közzétételi időpontjától kezdődően vélelmezhető az uniós harmonizációs jogszabályokban meghatározott, megfelelő alapvető követelményeknek való megfelelés. Ezért e határozatnak a kihirdetése napján kell hatályba lépnie,
                  
               ELFOGADTA EZT A HATÁROZATOT:
         
            1. cikk
            Az (EU) 2019/436 végrehajtási határozat a következőképpen módosul:
            
                        1.
                     
                     
                        Az 1. cikk a következő bekezdéssel egészül ki:
                        „A Bizottság a 2006/42/EK európai parlamenti és tanácsi irányelv támogatása céljából a földmunkagépekre vonatkozóan kidolgozott EN 474-1:2006+A5:2018 harmonizált szabvány e határozat IIA. mellékletében foglalt hivatkozását korlátozással ellátva teszi közzé az Európai Unió Hivatalos Lapjában. Ezt a hivatkozást az említett mellékletben meghatározott időszakra vonatkozóan az Európai Unió Hivatalos Lapjában közzétettnek kell tekinteni.”
                     
                  
                        2.
                     
                     
                        Az I. melléklet e határozat I. mellékletének megfelelően módosul.
                     
                  
                        3.
                     
                     
                        A II. melléklet e határozat II. mellékletének megfelelően módosul.
                     
                  
                        4.
                     
                     
                        A határozat az e határozat III. mellékletében szereplő IIA. melléklettel egészül ki.
                     
                  
                        5.
                     
                     
                        A III. melléklet e határozat IV. mellékletének megfelelően módosul.
                     
                  
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
            Az I. melléklet 1., 4. és 6. pontját 2023. október 11-től kell alkalmazni.
            Az I. melléklet 3. pontját 2019. március 19-től kell alkalmazni.
         
         
            Kelt Brüsszelben, 2022. április 7-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 316., 2012.11.14., 12. o.
         
         
            (2)  HL L 157., 2006.6.9., 24. o.
         
         
            (3)  Az Európai Parlament és a Tanács 98/37/EK irányelve (1998. június 22.) a tagállamok gépekre vonatkozó jogszabályainak közelítéséről (HL L 207., 1998.7.23., 1. o.).
         
            (4)  A Bizottság közleménye a gépekről és a 95/16/EK irányelv módosításáról szóló 2006/42/EK európai parlamenti és tanácsi irányelv végrehajtása keretében (Az uniós harmonizációs jogszabályok értelmében összehangolt szabványok címeinek és hivatkozásainak közzététele) (HL C 92., 2018.3.9., 1. o.).
         
            (5)  A Bizottság (EU) 2019/436 végrehajtási határozata (2019. március 18.) a 2006/42/EK európai parlamenti és tanácsi irányelv támogatása céljából a gépekre vonatkozóan kidolgozott harmonizált szabványokról (HL L 75., 2019.3.19., 108. o.).
         
            (6)  A Bizottság (EU) 2021/1813 végrehajtási határozata (2021. október 14.) az (EU) 2019/436 végrehajtási határozatnak a légi közlekedés földi berendezéseire, a darukra, a bányászati szerszámokra és egyéb gépekre vonatkozóan a 2006/42/EK európai parlamenti és tanácsi irányelv támogatása céljából kidolgozott harmonizált szabványok tekintetében történő módosításáról, valamint az (EU) 2015/27 bizottsági végrehajtási határozat hatályon kívül helyezéséről (HL L 366., 2021.10.15., 109. o.).
         
            (7)  A Bizottság közleménye az Európai Parlament és a Tanács 2006/42/EK irányelve (2006. május 17.) végrehajtása keretében a gépekről és a 95/16/EK irányelv módosításáról (Az irányelv értelmében összehangolt szabványok címeinek és hivatkozásainak közzététele) (HL C 159., 2012.6.5., 1. o.).
         
            (8)  A Bizottság közleménye a gépekről és a 95/16/EK irányelv módosításáról szóló, 2006. május 17-i 2006/42/EK európai parlamenti és tanácsi irányelv végrehajtása keretében (Az uniós harmonizációs jogszabályok értelmében összehangolt szabványok címeinek és hivatkozásainak közzététele) (HL C 14., 2016.1.15., 1. o.).
      
      
         
            I. MELLÉKLET
            Az I. melléklet a következőképpen módosul:
            
                        1.
                     
                     
                        A 12. sort el kell hagyni.
                     
                  
                        2.
                     
                     
                        A táblázat az alábbi 12a. sorral egészül ki:
                        
                                    „12a.
                                 
                                 
                                    EN 13001-3-6:2018+A1:2021
                                    Daruk. Általános kialakítás. 3-6. rész: Gépek határállapotai és megfelelőségének igazolása. Hidraulikus hengerek
                                 
                                 
                                    C”.
                                 
                              
                  
                        3.
                     
                     
                        A 33. sor helyébe a következő szöveg lép:
                        
                                    „33.
                                 
                                 
                                    EN 60335-1:2012
                                    Háztartási és hasonló jellegű villamos készülékek. Biztonság. 1. rész: Általános követelmények (IEC 60335-1:2010, módosítva)
                                    EN 60335-1:2012/AC:2014
                                    EN 60335-1:2012/A11:2014
                                    EN 60335-1:2012/A13:2017
                                 
                                 
                                    C”.
                                 
                              
                  
                        4.
                     
                     
                        A 33. sort el kell hagyni.
                     
                  
                        5.
                     
                     
                        A táblázat az alábbi 33 a. sorral egészül ki:
                        
                                    „33 a.
                                 
                                 
                                    EN 60335-1:2012
                                    Háztartási és hasonló jellegű villamos készülékek. Biztonság. 1. rész: Általános követelmények (IEC 60335-1:2010, módosítva)
                                    EN 60335-1:2012/AC:2014
                                    EN 60335-1:2012/A11:2014
                                    EN 60335-1:2012/A13:2017
                                    EN 60335-1:2012/A15:2021
                                 
                                 
                                    C”.
                                 
                              
                  
                        6.
                     
                     
                        A 90. sort el kell hagyni.
                     
                  
                        7.
                     
                     
                        A táblázat az alábbi 90 a. sorral egészül ki:
                        
                                    „90 a.
                                 
                                 
                                    EN 50636-2-107:2015
                                    Háztartási és hasonló jellegű villamos készülékek biztonsága. 2-107. rész: Akkumulátorról működtetett, villamos robotfűnyírók kiegészítő követelményei (IEC 60335-2-107:2012, módosítva)
                                    EN 50636-2-107:2015/A1:2018
                                    EN 50636-2-107:2015/A2:2020
                                    EN 50636-2-107:2015/A3:2021
                                 
                                 
                                    C”.
                                 
                              
                  
                        8.
                     
                     
                        A táblázat a következő sorokkal egészül ki:
                        
                                    „119.
                                 
                                 
                                    EN ISO 11202:2010
                                    Akusztika. Gépek és berendezések által kibocsátott zaj. A kibocsátási hangnyomásszintek meghatározása a munkahelyen és más meghatározott helyzetekben közelítő környezeti korrekciókkal (ISO 11202:2010)
                                    EN ISO 11202:2010/A1:2021
                                 
                                 
                                    B
                                 
                              
                                    120.
                                 
                                 
                                    EN 303-5:2021
                                    Fűtőkazánok. 5. rész: Szilárd tüzelőanyagokkal üzemelő, kézi és automatikus táplálású, legfeljebb 500 kW névleges hőteljesítményű fűtőkazánok. Terminológia, követelmények, vizsgálat és megjelölés
                                 
                                 
                                    C
                                 
                              
                                    121.
                                 
                                 
                                    EN 1501-1:2021
                                    Hulladékgyűjtő járművek. Általános és biztonsági követelmények. 1. rész: Hátulról tölthető hulladékgyűjtő járművek
                                 
                                 
                                    C
                                 
                              
                                    122.
                                 
                                 
                                    EN 1501-2:2021
                                    Hulladékgyűjtő járművek. Általános és biztonsági követelmények. 2. rész: Oldalsó töltésű hulladékgyűjtő járművek
                                 
                                 
                                    C
                                 
                              
                                    123.
                                 
                                 
                                    EN 1501-3:2021
                                    Hulladékgyűjtő járművek. Általános és biztonsági követelmények. 3. rész: Elülső töltésű hulladékgyűjtő járművek
                                 
                                 
                                    C
                                 
                              
                                    124.
                                 
                                 
                                    EN 1501-5:2021
                                    Hulladékgyűjtő járművek. Általános és biztonsági követelmények. 5. rész: A hulladékgyűjtő járművek beürítő berendezései
                                 
                                 
                                    C
                                 
                              
                                    125.
                                 
                                 
                                    EN 1756-1:2021
                                    Emelő hátfalak. Kerekes járművekre szerelhető emelőlapok. Biztonsági követelmények. 1. rész: Áru mozgatására való emelő hátfalak
                                 
                                 
                                    C
                                 
                              
                                    126.
                                 
                                 
                                    EN 1829-1:2021
                                    Nagynyomású vízsugaras gépek. Biztonsági követelmények. 1. rész: Gépek
                                 
                                 
                                    C
                                 
                              
                                    127.
                                 
                                 
                                    EN 12312-5:2021
                                    Légi közlekedés földi berendezései. Egyedi követelmények. 5. rész: A repülőgépek üzemanyagtöltő berendezései
                                 
                                 
                                    C
                                 
                              
                                    128.
                                 
                                 
                                    EN 12385-5:2021
                                    Acélsodrony kötelek. Biztonság. 5. rész: Pászmás kötelek felvonókhoz
                                 
                                 
                                    C
                                 
                              
                                    129.
                                 
                                 
                                    EN 12609:2021
                                    Betonkeverő tehergépkocsik. Biztonsági követelmények
                                 
                                 
                                    C
                                 
                              
                                    130.
                                 
                                 
                                    EN 13001-2:2021
                                    Daruk biztonsága. Általános kialakítás. 2. rész: Terhelési hatások
                                 
                                 
                                    C
                                 
                              
                                    131.
                                 
                                 
                                    EN 13852-3:2021
                                    Daruk. Part menti (offshore) daruk. 3. rész: Part menti (offshore) könnyűdaruk
                                 
                                 
                                    C
                                 
                              
                                    132.
                                 
                                 
                                    EN ISO 19085-1:2021
                                    Famegmunkáló gépek. Biztonság. 1. rész: Általános követelmények (ISO 19085-1:2021)
                                 
                                 
                                    C
                                 
                              
                                    133.
                                 
                                 
                                    EN ISO 22868:2021
                                    Erdészeti és kertészeti gépek. Belső égésű motoros, hordozható, kézi gépek zajvizsgálati előírásai. Műszaki módszer (2. pontossági osztály) (ISO 22868:2021)
                                 
                                 
                                    C
                                 
                              
                                    134.
                                 
                                 
                                    EN IEC 62061:2021
                                    Gépek biztonsága. A biztonsággal kapcsolatos vezérlőrendszerek működési biztonsága (IEC 62061:2021)
                                 
                                 
                                    B.”
                                 
                              
                  
      
      
         
            II. MELLÉKLET
            A II. mellékletben az 1. sor helyébe a következő szöveg lép:
            
               
                           „1.
                        
                        
                           EN 474-1:2006+A6:2019
                           Földmunkagépek. Biztonság. 1. rész: Általános követelmények
                           
                              1. megjegyzés: Ez a közzététel – kizárólag a hidraulikus kotrógépekre vonatkozó követelményekről szóló EN 474-5:2006+A3:2013 szabvánnyal összefüggésben – nem vonatkozik e szabvány 5.8.1. Láthatóság – A kezelő látómezeje című pontjára, amelynek alkalmazása alapján nem vélelmezhető a 2006/42/EK irányelv I. mellékletének 1.2.2. és 3.2.1. pontjában meghatározott alapvető egészségvédelmi és biztonsági követelményeknek való megfelelés.
                           
                              2. megjegyzés: A B.2. melléklet gyorskapcsolókra vonatkozó rendelkezései tekintetében az EN 474-1:2006+A6:2019 harmonizált szabvány alapján nem vélelmezhető a 2006/42/EK irányelv I. melléklete 1.1.2. b) és 1.1.2. c) és 1.3.3. pontjában foglalt alapvető egészségvédelmi és biztonsági követelményeknek való megfelelés, amennyiben azt az EN 474-4:2006+A2:2012 kotró-rakodó gépekre vonatkozó követelményekkel és az EN 474-5:2006+A3:2013 hidraulikus kotrógépekre vonatkozó követelményekkel együtt alkalmazzák.
                        
                        
                           C.”
                        
                     
         
      
      
         
            III. MELLÉKLET
            
               
                  
                     „IIA. MELLÉKLET
                     
                                 
                                    Szám
                                 
                              
                              
                                 
                                    A szabvány hivatkozása
                                 
                              
                              
                                 Típus
                              
                              
                                 
                                    A közzétételi időszak kezdete
                                 
                              
                              
                                 
                                    A közzétételi időszak vége
                                 
                              
                           
                                 1.
                              
                              
                                 EN 474-1:2006+A5:2018
                                 Földmunkagépek. Biztonság. 1. rész: Általános követelmények
                                 
                                    Megjegyzés: Ez a közzététel – kizárólag a hidraulikus kotrógépekre vonatkozó követelményekről szóló EN 474-5:2006+A3:2013 szabvánnyal összefüggésben – nem vonatkozik e szabvány 5.8.1. Láthatóság – A kezelő látómezeje című pontjára, amelynek alkalmazása alapján nem vélelmezhető a 2006/42/EK irányelv I. melléklete 1.2.2. és 3.2.1. pontjában meghatározott alapvető egészségvédelmi és biztonsági követelményeknek való megfelelés.
                              
                              
                                 C
                              
                              
                                 2021. október 15.
                              
                              
                                 2022. október 11.
                              
                           
               ”
         
      
      
         
            IV. MELLÉKLET
            A III. melléklet a következő sorokkal egészül ki:
            
               
                           „114.
                        
                        
                           EN 12312-5:2005+A1:2009
                           Légi közlekedés földi berendezései. Egyedi követelmények. 5. rész: A repülőgépek üzemanyagtöltő berendezései
                        
                        
                           2023. október 11.
                        
                        
                           C
                        
                     
                           115.
                        
                        
                           EN 13001-2:2014
                           Daruk biztonsága. Általános kialakítás. 2. rész: Terhelési hatások
                        
                        
                           2023. október 11.
                        
                        
                           C
                        
                     
                           116.
                        
                        
                           EN 1501-1:2011+A1:2015
                           Hulladékgyűjtő járművek. Általános és biztonsági követelmények. 1. rész: Hátulról tölthető hulladékgyűjtő járművek
                        
                        
                           2023. október 11.
                        
                        
                           C
                        
                     
                           117.
                        
                        
                           EN 1501-2:2005+A1:2009
                           Hulladékgyűjtő járművek és a hozzájuk tartozó beürítő berendezések. Általános és biztonsági követelmények. 2. rész: Oldalsó töltésű hulladékgyűjtő járművek
                        
                        
                           2023. október 11.
                        
                        
                           C
                        
                     
                           118.
                        
                        
                           EN 1501-3:2008
                           Hulladékgyűjtő járművek és a hozzájuk tartozó beürítő berendezések. Általános és biztonsági követelmények. 3. rész: Elülső töltésű hulladékgyűjtő járművek
                        
                        
                           2023. október 11.
                        
                        
                           C
                        
                     
                           119.
                        
                        
                           EN 1501-5:2011
                           Hulladékgyűjtő járművek. Általános és biztonsági követelmények. 5. rész: A hulladékgyűjtő járművek beürítő berendezései
                        
                        
                           2023. október 11.
                        
                        
                           C
                        
                     
                           120.
                        
                        
                           EN 1756-1:2001+A1:2008
                           Emelő hátfalak. Kerekes járművekre szerelhető emelőlapok. Biztonsági követelmények. 1. rész: Áru mozgatására való emelő hátfalak
                        
                        
                           2023. október 11.
                        
                        
                           C
                        
                     
                           121.
                        
                        
                           EN 1829-1:2010
                           Nagynyomású vízsugaras gépek. Biztonsági követelmények. 1. rész: Gépek
                        
                        
                           2023. október 11.
                        
                        
                           C
                        
                     
                           122.
                        
                        
                           EN 303-5:2012
                           Fűtőkazánok. 5. rész: Szilárd tüzelőanyagokkal üzemelő, kézi és automatikus táplálású, legfeljebb 500 kW névleges hőteljesítményű fűtőkazánok. Terminológia, követelmények, vizsgálat és megjelölés
                        
                        
                           2023. október 11.
                        
                        
                           C
                        
                     
                           123.
                        
                        
                           EN 62061:2005
                           Gépek biztonsága. A biztonsággal kapcsolatos villamos, elektronikus és programozható elektronikus vezérlőrendszerek működési biztonsága (IEC 62061:2005)
                           EN 62061:2005/AC:2010
                           EN 62061:2005/A1:2013
                           EN 62061:2005/A2:2015
                        
                        
                           2023. október 11.
                        
                        
                           B
                        
                     
                           124.
                        
                        
                           EN ISO 11202:2010
                           Akusztika. Gépek és berendezések által kibocsátott zaj. A kibocsátási hangnyomásszintek meghatározása a munkahelyen és más meghatározott helyzetekben közelítő környezeti korrekciókkal (ISO 11202:2010)
                        
                        
                           2023. október 11.
                        
                        
                           B
                        
                     
                           125.
                        
                        
                           EN ISO 19085-1:2017
                           Famegmunkáló gépek. Biztonság. 1. rész: Általános követelmények (ISO 19085-1:2017)
                        
                        
                           2023. október 11.
                        
                        
                           C
                        
                     
                           126.
                        
                        
                           EN ISO 22868:2011
                           Erdészeti és kertészeti gépek. Belső égésű motoros, hordozható, kézi gépek zajvizsgálati előírásai. Műszaki módszer (2. pontossági osztály) (ISO 22868:2011)
                        
                        
                           2023. október 11.
                        
                        
                           C.”